31.5.2023 г.
BG
Официален вестник на Европейския съюз
L 141/49
РЕШЕНИЕ ЗА ИЗПЪЛНЕНИЕ (ЕС) 2023/1054 НА КОМИСИЯТА от 30 май 2023 година за определяне на правила за прилагането на Регламент (ЕС) 2021/696 на Европейския парламент и на Съвета по отношение на портфолиото от услуги за услугите за правителствени спътникови комуникации, предлагани от системата, създадена съгласно космическата програма на Съюза
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз, като взе предвид Регламент (ЕС) 2021/696 на Европейския парламент и на Съвета от 28 април 2021 г. за създаване на космическа програма на Съюза и Агенция на Европейския съюз за космическата програма и за отмяна на регламенти (ЕС) № 912/2010, (ЕС) № 1285/2013 и (ЕС) № 377/2014 и на Решение № 541/2014/ЕС (1), и по-специално член 63, параграф 3 от него, като има предвид, че: (1)
В съответствие с член 62 от Регламент (ЕС) 2021/696 в рамките на компонента за правителствени спътникови комуникации (GOVSATCOM) пропускателната способност и услугите за спътникови комуникации се комбинират в обща база на Съюза от пропускателна способност и услуги за спътникови комуникации с необходимите изисквания към сигурността.
(2)
В съответствие с член 63, параграф 1 от Регламент (ЕС) 2021/696 предоставянето на пропускателна способност и услуги за GOVSATCOM се осигурява, както е определено в портфолиото от услуги.
Портфолиото от услуги следва да се основава на нуждите на общностите на ползвателите на правителствени спътникови комуникации, като включва гъвкави и адаптируеми към ползвателите услуги за GOVSATCOM.
Поради това то следва да обхваща услугите „от край до край“, услугите с използване на цялата система на спътниковите връзки и услугите със сурова пропускателна способност.
(3)
Портфолиото от услуги следва да обхваща съществуващата и очакваната пропускателна способност и услугите, които ще бъдат включени в общата база на Съюза.
Поради това в портфолиото от услуги е необходимо да бъдат включени различни варианти за закъснение на сигнала, честотни ленти, нива на сигурност и други характеристики.
(4)
За да се осигури предоставянето на услуги, е необходимо да се опише процесът на подаване на искане за услуги от ползвателите на GOVSATCOM до центъра за GOVSATCOM.
В този процес компетентните органи на GOVSATCOM следва да действат като посредници.
(5)
За да се осигури най-доброто съответствие между предлагането и търсенето на услугите за GOVSATCOM, е необходимо разполагаемостта на услуги да се основава на предлагането и търсенето на обединени и споделени спътникови пропускателни способности и получени услуги.
(6)
Мерките, предвидени в настоящото решение, са в съответствието със становището на програмния комитет в конфигурацията му за GOVSATCOM,
ПРИЕ НАСТОЯЩОТО РЕШЕНИЕ:
Член 1 Определения За целите на настоящото решение се прилагат определенията в член 2 от Решение за изпълнение (ЕС) 2023/1055 на Комисията (2).
(1) ОВ L 170, 12.5.2021 г., стр. 69.
(2) Решение за изпълнение (ЕС) 2023/1055 на Комисията от 30 май 2023 г. за определяне на правилата за споделяне и приоритизиране на пропускателните способности, услугите и оборудването на ползвателите за спътникови комуникации за изпълнение на функцията, посочена в член 66, параграф 2 от Регламент (ЕС) 2021/696 на Европейския парламент и на Съвета (вж. страница 57 от настоящия брой на Официален вестник).